Wɔatwerɛ nsɛm wei ɛwɔ Asante kasa mu Wasawasa yɛ aduane(pronounciation of "Wasawasa" (help·info)) bi a agye din, yɛdi no wɔ atifi mantam baabi wɔ Ghana ha ne abibirem atɔeɛ man binom te sɛ Burkina Faso. Yɛnya saa aduane yi firi bayerɛ hono a yahata ama no aho, a yayam ama no ayɛ esam na yɛde ntutuo a ɛfiri nsuom ayɛ. Mpɛn pii no yɛde Wasawasa di mako a ano yɛhye ɛna ɛtɔ mmerɛ bi nso a yɛde ahabamma siesie so sane de nkateɛ a yɛnnyam yɛ anwa ne nsuomunam a yakye ka ho ma no yɛ anika. Ɛtɔ mmerɛ bi nso a nkuro a yanane ne gyeene a yɛatwitwa ka Wasawasa ho di. Yɛwɔ akadeɛ ahodoɔ bebree a yɛde yɛ Wasawasa deɛ nanso akadeɛ a wɔde bɛyɛ no gyina nea ɔbɛdi aduane no apɛdeɛ so nanso akadeɛ a ɛho nyɛ na anaa deɛ edimu ntintimma paa ara ne bayerɛ sam, mako mono sam, nsuo a ɛbɛdane ntutuo ama wɔde ayɛ, gyeene, nkateɛ anwa anaa nkuro a yanane. Ɛma yɛnya honam mu ahoɔden nnuro bi te sɛ kabohidrat ne nnuane nnuro papa a ɛtumi ma nipadua no nyini yie.